વાજપેયી હોસ્પિટલ પહોંચ્યા બાદ ડોક્ટર ગુલેરિયાની દેખરેખ હેઠળ ડોક્ટોરની ટીમે તેમની મેડિકલ તપાસ કરી અને તેમની સ્થિતિ સામાન્ય હોવાનું જણાવ્યું હતું. ડોક્ટર ગુલેરિયા ત્રણ દશકથી પૂર્વ પીએમ વાજપેયીના પર્સનલ ફિઝિશ્યન છે. ભાજપના સંસ્થાપકમાં સામેલ વાજપેયી ત્રણ વખત દેશના પીએમ પદે રહી ચુક્યા છે. તેઓ સૌપ્રથમ એવા બિન કોંગ્રેસી વડાપ્રધાન રહ્યા છે જેમણે પોતાની ટર્મ પૂરી કરી હતી. તેમને દેશના સર્વોચ્ચ નાગરિક સમ્માન ભારત રત્નથી સમ્માનિત કરવામાં આવ્યા છે.